FI Euroopan unionin virallinen lehti C 247/2

Jäsenvaltioiden toimittama tiivistelmä EY:n perustamissopimuksen 87 ja 88 artiklan soveltamisesta kalastustuotteiden tuottamisen, jalostamisen ja kaupan pitämisen alalla toimiville pienille ja keskisuurille yrityksille myönnettävään valtiontukeen annetun komission asetuksen (EY) N:o 736/2008 mukaisesti myönnetystä valtiontuesta

(ETA:n kannalta merkityksellinen teksti)

2010/C 247/02

Tuen N:o: XF 5/10

Jäsenvaltio: Slovakia

Tuen myöntävä alue/viranomainen: NUTS 1 – všetky regióny v rámci Slovenskej republiky, t.j. Bratislavský kraj, Západné Slovensko, Stredné Slovensko a Východné Slovensko.

Ministerstvo pôdohospodárstva Slovenskej republiky

Tukiohjelman nimike tai tapauskohtaista tukea saaneen yrityksen nimi: Schéma štátnej pomoci na zabezpečenie mimoprodukčných funkcií rybníkov a malých vodných nádrží osobitne vhodných na chov rýb

Oikeusperusta:

— perustamissopimuksen 87 ja 88 artiklan soveltamisesta kalastustuotteiden tuottamisen, jalostamisen ja kaupan pitämisen alalla toimiville pienille ja keskisuurille yrityksille myönnettävään valtiontukeen 22 päivänä heinäkuuta 2008 annetun komission asetuksen (EY) N:o 736/2008 12 artikla (jäljempänä ’komission asetus’),

— Euroopan kalatalousrahastosta annetun neuvoston asetuksen (EY) N:o 1198/2006 soveltamista koskevista yksityiskohtaisista säännöistä 26 päivänä maaliskuuta 2007 annetun komission asetuksen (EY) N:o 498/2007 11 artikla,

— Euroopan kalatalousrahastosta 27 päivänä heinäkuuta 2006 annetun neuvoston asetuksen (EY) N:o 1198/2006 28 ja 30 artikla (EUVL L 223, 15.8.2006) (jäljempänä ’neuvoston asetus (EY) N:o 1198/2006’)

— § 27 nariadenia vlády SR č. 264/2009 Z. z zo 17. júna 2009 o podporných opatreniach v pôdohospodárstve v znení neskorších predpisov (jäljempänä ’Slovakian hallituksen asetus’),

— tiettyjen tukimuotojen toteamisesta yhteismarkkinoille soveltuviksi perustamissopimuksen 87 ja 88 artiklan mukaisesti (yleinen ryhmäpoikkeusasetus) 6 päivänä elokuuta 2008 annetun komission asetuksen (EY) N:o 800/2008 liite I, EUVL L 214, 9.8.2008,

— zákon č. 231/1999 Z. z. o štátnej pomoci v znení neskorších predpisov (jäljempänä ’valtiontukilaki’).

Tukiohjelman arvioidut vuosikustannukset tai yritykselle myönnetyn tapauskohtaisen tuen kokonaismäärä: Ohjelman ennakoidut määrärahat vuodeksi 2010 ovat 200 000 EUR.

Tuen myöntämistä varten ennakoitu vuotuinen kokonaisbudjetti vuodesta 2010 alkaen on 200 000 EUR.

Ennakoitu kokonaistuki kaudella 2010–2013 on 800 000 EUR.

Tuen enimmäisintensiteetti:

H.1. Tuen suuruus määritetään käyttäen seuraavia kertoimia: a) 500 EUR/ha, b) 2 100 EUR/ha tai c) 2 500 EUR/ha. Tuki lasketaan kertomalla sertifikaatissa mainittu kasvatuslaitoksen pinta-ala tämän ilmoituksen kohdassa H.1 mainitulla määrällä, mikäli kasvatuslaitoksen pinta-ala on vähintään 1 ha.

H.2. Tukea voidaan myöntää kasvattajalle kunakin kalenterivuonna viiden peräkkäisen vuoden ajan.

H.3. Tuen suuruuden määrittää maataloustukivirasto (Pôdohospodárska platobná agentúra) Slovakian hallituksen asetuksen 31 pykälän 10 momentin mukaisesti.

Täytäntöönpanopäivä: helmikuu 2010.

Tukijärjestelmän tai yksittäisen tuen kesto: 31 päivään joulukuuta 2013 saakka.

Tuen tarkoitus: Tarkoituksena on myöntää korvausta ympäristön suojelua ja parantamista sekä luonnon säilymistä edistävien vesiviljelyn tuotantomenetelmien käytöstä.

Ilmoitetaan käytetty artikla (8–24 artiklasta): Komission asetuksen 12 artikla.

Kyseessä oleva toiminta: Kalastustuotteiden tuottaminen, jalostaminen ja kaupan pitäminen.

Pääluokka A – Maatalous, metsätalous ja kalatalous (NACE Rev.2:n mukaisesti)

Toimiala

Kaksinumerotaso 03 – Kalastus ja vesiviljely

Tuen myöntävän viranomaisen nimi ja osoite: Tuen myöntäjä:

Ministerstvo pôdohospodárstva SR

Dobrovičova ul. 12

812 66 Bratislava

SLOVENSKO/SLOVAKIA

P. +421 259266111

Internet-osoite, josta löytyy tukiohjelman koko teksti tai perusteet ja edellytykset, joilla yksittäinen tuki voidaan myöntää tukiohjelman ulkopuolella: http://www.land.gov.sk/sk/index.php?navID=161&id=2059

Perustelut: Slovakian kalatalouden toimintaohjelma 2007–2013 (”Rybné hospodárstvo SR 2007 – 2013”) sisältää toimenpiteitä, joiden tarkoituksena on parantaa kasvatusolosuhteita ja ympäristön tilaa mudanpoiston avulla. Tukiohjelmasta myönnetään lisätukea mainittuun tavoitteeseen vesiympäristötoimenpiteiden toteuttamiseksi (lammikoiden tyhjentäminen ja mudanpoisto sekä tulonmenetyksen ja lisäkustannusten osittainen korvaaminen).

Toimintaohjelma ”Rybné hospodárstvo SR 2007 – 2013” ei sisällä toimia tai toimenpiteitä, joille myönnettäisiin tukea tästä tukiohjelmasta, minkä vuoksi rahoituksen saaminen kahdesta eri lähteestä on poissuljettua. Tuen hakijoiden on lisäksi vakuutettava kunnian ja omantunnon kautta, etteivät he saa samaan toimenpiteeseen tukea EU:n kehitysohjelmista eikä muista julkisista lähteistä. Jos tuensaajan todetaan rikkoneen tätä ehtoa, hänet voidaan asettaa syytteeseen tukipetoksesta lain 300/2005 (rikoslain), sellaisena kuin se on muutettuna, 225 pykälän nojalla.